cyanic-selkie/wikianc huggingface dataset:
ออร์กี
ผู้เข้าร่วมของพวกนิยมสลับคู่ไม่ได้สอดคล้องกับการกำหนดนี้เสมอไป เพราะในผู้เข้าร่วมของพวกนิยมสลับคู่หลายคนจะมีคู่ร่วมทางเพศหลายคนที่อาจจะรู้จักกันหรืออย่างน้อยก็มีคนธรรมดาสามัญบางคนในระดับเศรษฐกิจ ความสำเร็จการศึกษา หรือคุณลักษณะที่ใช้ร่วมกันอื่นๆ พวกนิยมสลับคู่บางคนได้ยืนยันว่า ออร์กี นั้นตรงข้ามกับปาร์ตี้เซ็กส์ ต้องมีการเปิดเผนตัวตนของคู่ร่วมทางเพศเพื่อละทิ้งการมีเพศสัมพันธ์อย่างสมบูรณ์ ประเภทอื่นๆของคำว่า "ปาร์ตี้เซ็กส์" อาจจะไม่ค่อยดีเท่าไรด้วยการติดป้าย
ตอเช ปรอเอสกี อารีนา
ในวันที่ 30 มิถุนายน ค.ศ. 2015 ยูฟ่าประกาศว่า เนชันนัลอารีนา จะใช้จัดการแข่งขันนัดชิงชนะเลิศยูฟ่าซูเปอร์คัพ 2017 เดิมสนามแห่งนี้รู้จักกันในชื่อ สนามกีฬานครสกอเปีย (Градски стадион Скопје; Gradski Stadium Skopje) และ ฟิลิปทูเนชันนัลอารีนา (Национална арена "Филип Втори") ก่อนที่จะเปลี่ยนมาใช้ชื่อปัจจุบันเพื่อเป็นเกียรติแก่ตอเช ปรอเอสกี นักร้องเพลงป็อปที่มีชื่อเสียงของประเทศ
ออร์กี
การเข้ามีส่วมร่วมใน"ออร์กี"เป็นจินตนาการทางเพศที่พบบ่อยและการมีเพศสัมพันธ์หมู่กับเป้าหมายที่เป็นผู้บริโภคประเภทย่อยในภาพยนตร์ลามก
Nothobartsia
ถิ่นกำเนิดของมันคือ ทะเลเมดิเตอร์เรเนียนตะวันตก
สปีชีส์ในสกุล ได้แก่:
บุญจง วงศ์ไตรรัตน์
บุญจง วงศ์ไตรรัตน์ (เกิด: 14 มกราคม 2504–ปัจจุบัน) อดีตรองหัวหน้าพรรคภูมิใจไทย คนที่ 1 อดีตรัฐมนตรีช่วยว่าการกระทรวงมหาดไทย ในรัฐบาลของนายอภิสิทธิ์ เวชชาชีวะ
ประวัติ
นายบุญจง วงศ์ไตรรัตน์ เกิดที่อำเภอโนนไทย จังหวัดนครราชสีมา จบชั้นมัธยมศึกษาที่โรงเรียนราชสีมาวิทยาลัย จบการศึกษา ปริญญาตรี คณะนิติศาสตร์ มหาวิทยาลัยรามคำแหง ​ปริญญาโท รัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ นายบุญจงเริ่มต้นชีวิตการเมืองท้องถิ่น โดยเป็น สจ.อำเภอโชคชัย นครราชสีมา ติดต่อกัน 2 สมัย เป็นเวลา 10 ปี จากนั้นขึ้นมาเป็นรองนายกองค์การบริหารส่วนจังหวัดนครราชสีมา และก้าวขึ้นมาเล่นการเมืองระดับชาติในนามของพรรคไทยรักไทย และได้เป็น ส.ส.นครราชสีมา สมัยแรกในปี 2544
จากนั้นนายบุญจงก็ได้รับเลือกตั้งเป็น ส.ส.นครราชสีมา พรรคไทยรักไทย อีกครั้งในปี 2548 จนกระทั่งเป็น ส.ส.นครราชสีมา พรรคพลังประชาชน ในปี 2550
โดยในระหว่างอยู่ร่วมพรรคพลังประชาชน นายบุญจงถือเป็น ส.ส.คนหนึ่งที่มีบทบาทในการคุมมวลชนในพื้นที่ภาคตะวันออกเฉียงเหนือ ไม่ว่าจะเป็น แนวร่วมประชาธิปไตยขับไล่เผด็จการ (นปก.) หรือ คนรักทักษิณไม่เอาเผด็จการ ทำให้สนิทสนมกับ นายเนวิน ชิดชอบ หัวหน้ากลุ่มเพื่อนเนวิน ซึ่งมีบทบาทสูงในการสลับขั้วไปตั้งรัฐบาลกับพรรคประชาธิปัตย์
ในการจัดตั้งรัฐบาลของนายอภิสิทธิ์ เวชชาชีวะ นายกรัฐมนตรีและหัวหน้าพรรคประชาธิปัตย์ นายบุญจงได้รับตำแหน่งรัฐมนตรีช่วยว่าการกระทรวงมหาดไทย (มท.2) ในวันที่ 3 กุมภาพันธ์ พ.ศ. 2552 ได้รับพระราชทานยศ นายกองเอก
และในวันที่ 14 กุมภาพันธ์ พ.ศ. 2552 พรรคภูมิใจไทยได้มีมติให้นายบุญจง ดำรงตำแหน่งรองหัวหน้าพรรค คนที่ 1
ต่อมาในเดือนพฤศจิกายน พ.ศ. 2553 นายบุญจง วงศ์ไตรรัตน์ ได้ลาออกจากตำแหน่งรัฐมนตรี เพื่อลงสมัครรับเลือกตั้งซ่อม หลังจากที่ตุลาการศาลรัฐธรรมนูญมีมติ 7 ต่อ 1 ให้หมดสมาชิกภาพ เนื่องจากถือหุ้นในกิจการต้องห้ามตามรัฐธรรมนูญ มาตรา 265 และมาตรา 48 รวมทั้งได้หุ้นมาหลังจากได้รับเลือกตั้งเป็น ส.ส. และได้รับการโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงมหาดไทยอีกครั้งเมื่อวันที่ 14 มกราคม พ.ศ. 2554
นายบุญจง ได้รับเลือกตั้งเป็นรองหัวหน้าพรรคภูมิใจไทย เมื่อวันที่ 14 ตุลาคม พ.ศ. 2555 ซึ่งก่อนหน้านั้นนายบุญจง เป็นผู้ที่ทำหน้าที่รักษาการหัวหน้าพรรค แทนนายชวรัตน์ ชาญวีรกุล ที่ลาออกจากตำแหน่งหัวหน้าพรรค เมื่อเดือนกันยายน พ.ศ. 2555
ใน พ.ศ. 2561 นายบุญจงได้ย้ายมาร่วมงานกับ พรรคพลังประชารัฐ เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ใน พ.ศ. 2565 เขาได้กลับเข้าร่วมงานกับพรรคเพื่อไทย และได้รับการเปิดตัวเป็นว่าที่ผู้สมัครสมาชิกสภาผู้แทนราษฎรจังหวัดนครราชสีมา ต่อมาเกิดกระแสต่อต้านจากกลุ่มไลน์ของพรรคเพื่อไทย ถึงความเหมาะสมของการรับเขากลับเข้าพรรคอีกครั้ง ในที่สุดเขาประกาศถอนตัวจากว่าที่ผู้สมัครสมาชิกสภาผู้แทนราษฎร
ใน พ.ศ. 2566 เขาได้กลับเข้าร่วมงานกับพรรคภูมิใจไทย และได้รับการเปิดตัวเป็นว่าที่ผู้สมัครสมาชิกสภาผู้แทนราษฎรจังหวัดนครราชสีมาอีกครั้งหลังลาออกจากพรรคเพื่อไทย
วัดศรีประชาวัฒนาราม
วัดศรีประชาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม พื้นที่ตั้งวัดมีเนื้อที่ 15 ไร่ 2 งาน 74 ตารางวา
วัดศรีประชาวัฒนาราม เดิมชื่อ สำนักสงฆ์วัดดอนอรัญ แต่เดิมพระอธิการเพ็ง วชิรญาณวโร ได้เดินทางมาปักกลดอยู่ในที่สาธารณประโยชน์ ในระยะนั้นเวลาทำบุญชาวบ้านต้องเดินทางไปวัดดอนยอกับวัดเกาะแรต ซึ่งทางคมนาคมไม่สะดวก นายผดดอนเจียงได้ทำการถวายที่ดินให้เพื่อสร้างวัดและได้ดำเนินเรื่องการขออนุญาตสร้างวัดเมื่อ พ.ศ. 2514 เริ่มแรกได้ก่อสร้างกุฏิสงฆ์ 2 หลัง และศาลาการเปรียญ 1 หลัง จนตั้งเป็นวัดเมื่อวันที่ 21 เมษายน พ.ศ. 2515 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 มีพระอธิการเพ่ง เป็นเจ้าอาวาสรูปแรก ต่อมาพระอธิการเพ่งได้เดินธุดงค์ไปเรื่อย หลังจากนั้นชาวบ้าน ได้ไปนิมนต์พระอาจารย์ลับ จิตตสํวโร วัดเกาะแรตมาดูแลวัดและหาทุนสร้างศาลาการเปรียญที่ยังไม่แล้ว เสร็จโดยลดจากสองชั้นให้เหลือชั้นเดียว และทำการยกช่อฟ้าศาลาการเปรียญฉลองเมื่อ พ.ศ. 2525 แต่ พระอาจารย์ลับ ไม่ได้รับเป็นเจ้าอาวาส พระอาจารย์ลับได้ยกตำแหน่งเจ้าอาวาสให้กับพระเลียบ ธีติโก ซึ่งมีศักดิ์เป็นหลานของพระอาจารย์ลับ จิตตสวโร ให้เป็นเจ้าอาวาส
แอล. แอล. ซาเมนฮอฟ
'''แอล.แอล. ซาเมนฮอฟ''', (อังกฤษ: Ludvic Lazarus (Ludwik Lejzer, Ludwik Łazarz) Zamenhof - 15 ธันวาคม พ.ศ. 2402 – 14 เมษายน พ.ศ. 2460) จักษุแพทย์ นักภาษาศาสตร์ และเป็นผู้ประดิษฐ์ภาษาเอสเปรันโต ซึ่งเป็นภาษาประดิษฐ์ที่ประสบความสำเร็จมากภาษาหนึ่งในโลก ตามบึนทึกของนักเขียนชีวประวัติ เอ. ซาคลิวสกี และ อี.วีเซนเฟลด์ กล่าวว่าภาษาแม่ของซาเมนฮอฟคือภาษาโปแลนด์ที่ได้จากจากถิ่นที่ซาเมนฮอฟเติบโต ส่วนภาษาของบิดาและมารดาคือภาษารัสเซียและยิดดิช แต่บิดาเป็นครูสอนภาษาเยอรมัน ซาเมนฮอฟจึงพูดเยอรมันได้อย่างคล่องแคล่วด้วย ต่อมาซาเมนฮอฟได้เรียนภาษาฝรั่งเศส ภาษาละติน ภาษากรีก ภาษาฮีบรูและภาษาอังกฤษด้วย นอกจากภาษาเหล่านี้แล้วซาเมนฮอฟยังสนใจภาษาอิตาเลียน ภาษาสเปนและภาษาลิทัวเนียอีกด้วย
ชีวิตและงาน
'''แอล.แอล. ซาเมนฮอฟ''' เกิดที่เมืองเบียวิสตอคครั้งยังอยู่ในการครอบครองของรัสเซีย ซึ่งปัจจุบันอยู่ในประเทศโปแลนด์ พ่อแม่มีเชื้อสายยิว-ลิทัวเนีย เมืองที่ซาเมนฮอฟถือกำเนิดประกอบด้วย 3 ชนเผ่าใหญ่ๆ คือ ชาวโปแลนด์ ชาวเบลารุส และกลุ่มที่ใหญ่ที่สุดคือ กลุ่มชาวยิวที่พูดภาษายิดดิช ทั้ง 3 กลุ่มนี้มีแต่วิวาทบาดหมางกันอยู่เสมอ ซึ่งซาเมนฮอฟคิดว่าความลำเอียงและความเกลียดชังระหว่างกันนี้ เกิดจากความไม่เข้าใจซึ่งกันเนื่องจากภาษาแตกต่างกันไม่สามารถสื่อกันให้เข้าใจกันได้
ในระหว่างเป็นนักเรียนชั้นมัธยมต้นในกรุงวอร์ซอว์ ซาเมนฮอฟได้พยายามสร้างภาษานานาชาติขึ้นด้วยไวยากรณ์ที่มากและซับซ้อน แต่เมื่อได้เรียนภาษาอังกฤษ ซาเมนฮอฟตัดสินใจว่าภาษานานาชาติจะต้องมีไวยากรณ์ที่ง่ายที่สุด
ในปี พ.ศ. 2421 โครงการภาษานานาชาติ (Lingwe uniwersala) ของซาเมนฮอฟเป็นรูปเป็นร่างใกล้เสร็จ แต่เขาก็ยังเด็กเกินไปที่จะตีพิมพ์เผยแพร่ผลงานนี้ได้ จึงได้เข้าศึกษาต่อในด้านการแพทย์ที่วอร์ซอว์และมอสโคว์ จนจบการศึกษาเมื่อ พ.ศ. 2428 และได้ทำงานเป็นด้านจักษุแพทย์ ในระหว่างทำงานรักษาคนไข้ ซาเมนฮอฟก็ได้ทำโครงการภาษานานาชาติของตนต่อไปพร้อม ๆ กัน
เมื่อ พ.ศ. 2422 ซาเมนฮอฟได้เขียนไวยากรณ์ของภาษายิดดิชเป็นครั้งแรกและได้รับการตีพิมพ์เป็นบางส่วนในหลายปีต่อมาคือ พ.ศ. 2452 ผลงานดั้งเดิมที่สมบูรณ์ในภาษารัสเซียคู่กับภาษาเอสเปรันโตของเขาที่เพิ่งได้รับการตีพิมพ์เมื่อ พ.ศ. 2525 นี้เอง ในช่วงเวลาเดียวกันนี้ ซาเมนฮอฟยังได้เขียนงานเกี่ยวกับไวยากรณ์ของภาษายิดดิชและได้ชี้ให้เห็นช่วงหรือส่วนที่เชื่อมต่อกับภาษาละตินไว้ด้วย รวมทั้งยังได้สำรวจงานกวีของยิดดิชเป็นครั้งแรกอีกด้วย
สองปีต่อมา ซาเมนฮอฟ ได้พยายามหาทุนเพื่อตีพิมพ์หนังสืออนุสารว่าด้วยภาษาของเขาและได้รับการอุดหนุนทุนจากบิดาของภรรยา และในปี พ.ศ. 2430 นั้นเอง หนังสือชื่อ "ภาษานานาชาติ คำนิยมและตำราเรียนฉบับสมบูรณ์" ("Lingvo internacia. Antaŭparolo kaj plena lernolibro") ของเขาก็ได้รับการตีพิมพ์ออกมาภายใต้ชื่อนามปากกาว่า "หมอหวังผู้มีความหวัง" ("Doktoro Esperanto" หรือ Doctor Hopeful) ซึ่งต่อมากลายเป็นชื่อของภาษา ซาเมนฮอฟมิได้หวังเพียงว่าจะให้ภาษานี้เป็นเครื่องมือการสื่อทางภาษา แต่เขายังหวังที่เผยแพร่แนวคิดในการอยู่ร่วมกันโดยสันติในระหว่างกลุ่มคนที่มีความแตกต่างกันทางภาษาและวัฒนธรรม มีหนังสือจำนวนมากที่ซาเมนฮอฟแปลเป็นภาษาเอสเปรันโต รวมทั้งคัมภีร์ไบเบิลฮีบรู หรือคัมภีร์พันธสัญญาเดิม (Old Testament)
ซาเมนฮอฟแต่งงานกับคลาราและมีบุตร 3 คน แต่ทั้ง 3 คนเสียชีวิตจากการฆ่าล้างเผ่าพันธุ์ในค่ายกักกันของนาซี
ในปี พ.ศ. 2453 ซาเมนฮอฟได้รับการเสนอชื่อเป็นผู้รับรางวัลโนเบลสาขาสันติภาพโดยสมาชิกรัฐสภาของอังกฤษและศาสตราจารย์สแตนเลย์ เลน พูล แต่รางวัลในปีนั้นได้ตกแก่องค์กร คือ องค์กรสันติภาพนานาชาติ
ชื่อซาเมนฮอฟ
ซาเมนฮอฟ ได้รับเกียรตินำชื่อไปตั้งเป็นชื่อดาวเคราะห์น้อยหมายเลข 1462 (1462 Zamenhof) ที่ค้นพบในปี พ.ศ. 2481
มีถนน สวนสาธารณะจำนวนมากทั่วโลกที่ตั้งชื่อว่า Zamenhof ตามชื่อเขา โดยเฉพาะในลิทัวเนีย สถานที่ที่ซาเมนฮอฟมีบ้านและอยู่อาศัยที่นั่นระยะหนึ่ง และในฝรั่งเศส โปแลนด์ สาธารณรัฐเชค สเปน อิสราเอลและบราซิล มีเนินเขาชื่อซาเมนฮอฟในฮังการี และมีเกาะซาเมนฮอฟที่กลางแม่น้ำดานูบ
มีไลเคนชนิดหนึ่งที่ตั้งชื่อว่า Zamenhofia เพื่อเป็นเกียรติแก่ซาเมนฮอฟ
เบียทริซ อะโบยาเด
เบียทริซ อะโบยาเด (Beatrice Aboyade; 24 สิงหาคม ค.ศ. 1935 – ) เป็นบรรณารักษ์ชาวไนจีเรียและศาสตราจารย์เกษียณอายุด้านบรรณารักษ์ศึกษาที่มหาวิทยาลัยอีบาดัน โดยได้รับการอธิบายว่าเป็นผู้บุกเบิกด้านบรรณารักษ์ศาสตร์ในประเทศไนจีเรียโดยบริการสารานุกรมห้องสมุดกับสารสนเทศโลก ซึ่งอะโบยาเดทำงานในห้องสมุดมหาวิทยาลัยอีบาดันและมหาวิทยาลัยอีเล-อีเฟ
ชีวิตในวัยเด็กและการศึกษา
อะโบยาเดสำเร็จการศึกษาระดับประถมศึกษาที่โรงเรียนประถมศึกษาคริสตจักรของพระคริสต์ โพโรกัน อีเจบูโอเด เธอได้ดำเนินการต่อไปที่ควีนส์คอลเลจ เลกอส เพื่อศึกษาระดับมัธยมศึกษาระหว่าง ค.ศ. 1948 ถึง 1951 ครั้นระหว่าง ค.ศ. 1952 ถึง 1953 เธอสำเร็จการศึกษาระดับไฮสกูลที่ควีนส์คอลเลจ อีเด เธอได้รับปริญญาสาขาภาษาอังกฤษเป็นครั้งแรกจากมหาวิทยาลัยอีบาดันใน ค.ศ. 1960 จากนั้นจึงได้รับปริญญาเพิ่มเติมจากมหาวิทยาลัยมิชิแกนใน ค.ศ. 1964 กระทั่งใน ค.ศ. 1970 เธอสำเร็จการศึกษาระดับปริญญาเอกจากมหาวิทยาลัยอีบาดัน ทั้งนี้ เธอแต่งงานกับศาสตราจารย์ โอเจทันจี อะโบยาเด ผู้เป็นศาสตราจารย์ด้านเศรษฐศาสตร์ ตั้งแต่ ค.ศ. 1961 จนกระทั่งเขาเสียชีวิตใน ค.ศ. 1994
อาชีพ
อะโบยาเดไม่ได้เป็นบรรณารักษ์ แต่ใช้เวลาช่วงสั้น ๆ ที่บรรษัทแพร่ภาพกระจายเสียงไนจีเรีย ก่อนที่เธอจะเข้าร่วมห้องสมุดของมหาวิทยาลัยอีบาดันในฐานะผู้ช่วยบรรณารักษ์ใน ค.ศ. 1962 ในไม่ช้าเธอก็เข้ารับตำแหน่งใหม่ในฐานะหัวหน้าผู้จัดทำรายการบัญชีที่มหาวิทยาลัยอีเฟใน ค.ศ. 1965 สามปีต่อมาเธอกลับมาที่มหาวิทยาลัยอีบาดันเพื่อเป็นผู้นำบริการผู้อ่าน กระทั่งใน ค.ศ. 1972 เธอเริ่มสอนที่นั่นเมื่อได้เป็นอาจารย์มหาวิทยาลัยในภาควิชาบรรณารักษศาสตร์
ใน ค.ศ. 1978 เธอได้รับการเลื่อนตำแหน่งจากอาจารย์อาวุโสเมื่อดำรงตำแหน่งศาสตราจารย์ด้านบรรณารักษศาสตร์ที่มหาวิทยาลัยอีบาดัน รวมถึงดำรงตำแหน่งหัวหน้าภาควิชาห้องสมุด, จดหมายเหตุ และสารสนเทศศึกษาที่มหาวิทยาลัยดังกล่าว เธอยังดำเนินการระบบสารสนเทศการพัฒนาชนบท (RUDIS) ซึ่งเพิ่มการเข้าถึงข้อมูลให้แก่คนในชนบทในทวีปแอฟริกา ซึ่งงานของเธอกับระบบสารสนเทศการพัฒนาชนบทเผยให้เห็นว่าห้องสมุดในชนบทของประเทศไนจีเรียมีความต้องการใช้งานเป็นหลัก โดยหนังสือห้องสมุดดังกล่าวได้รับการนำมาใช้เพื่อแสดงวิธีปรับปรุงสาธารณูปโภค เช่น ถนน, ไฟฟ้า, การเงิน และประปา ที่ผู้อ่านจะได้เรียนรู้เกี่ยวกับโอกาสการจ้างงานที่ไม่ใช่ในท้องถิ่น ตลอดจนข้อมูลเกี่ยวกับปุ๋ย และโอกาสในการซื้อขาย
จัสมิน อินเตอร์เนชั่นแนล
บริษัท จัสมิน อินเตอร์เนชั่นแนล จำกัด (มหาชน) (JASMINE INTERNATIONAL PUBLIC COMPANY LIMITED ชื่อย่อ:JAS) บริษัทดำเนินธุรกิจร่วมลงทุนผ่านบริษัทในเครือ (Investment as a Holding Company) แต่เพียงอย่างเดียว ซึ่งส่วนใหญ่เป็นธุรกิจที่เกี่ยวกับการสื่อสารโทรคมนาคมและสารสนเทศในระบบต่างๆ รวมทั้งธุรกิจอื่นๆ ที่เกี่ยวเนื่อง
ประวัติ
บริษัทก่อตั้งเมื่อวันที่ 3 ธันวาคม พ.ศ. 2525 โดยในระยะเริ่มแรกบริษัทดำเนินธุรกิจในด้านการให้คำปรึกษาทางด้านวิศวกรรมและได้ขยายประเภทของธุรกิจให้กว้างขวางขึ้นเป็นลำดับ ต่อมาในปี 2537 บริษัทได้แปรสภาพเป็นบริษัทมหาชนและเข้าจดทะเบียนในตลาดหลักทรัพย์แห่งประเทศไทย โดยมีการระดมทุนในตลาดเงินและตลาดทุนทั้งในประเทศและต่างประเทศเพื่อนำมาขยายธุรกิจของบริษัท
ในปี 2540 ซึ่งเป็นปีที่ประเทศไทยประสบวิกฤตเศรษฐกิจและรัฐบาลได้ประกาศลดค่าเงินบาทลง ส่งผลให้ภาระหนี้สินของบริษัทที่เป็นเงินตราต่างประเทศเพิ่มขึ้นเท่าตัว ทำให้บริษัทเกิดปัญหาในการจ่ายชำระหนี้เงินต้นและดอกเบี้ยเพิ่มขึ้นอย่างต่อเนื่อง เป็นเหตุให้บริษัทต้องยื่นคำร้องขอฟื้นฟูกิจการต่อศาลล้มละลายกลาง โดยบริษัทได้เสนอแผนฟื้นฟูกิจการให้กับบรรดาเจ้าหนี้และศาลเพื่อพิจารณา ซึ่งเมื่อวันที่ 7 สิงหาคม พ.ศ. 2546 ศาลได้มีคำสั่งเห็นชอบด้วยแผนฟื้นฟูกิจการของบริษัท และวันที่ 9 ธันวาคม พ.ศ. 2546 บริษัทได้ประกาศเริ่มต้นโครงการชำระหนี้ต่างๆ ตามแผนฟื้นฟูกิจการและได้ปฏิบัติตามแผนฟื้นฟูกิจการอย่างเคร่งครัดมาโดยตลอด เมื่อวันที่ 14 กันยายน พ.ศ. 2549 ศาลล้มละลายกลางได้มีคำสั่งให้บริษัทยกเลิกการฟื้นฟูกิจการ อันมีผลให้คณะกรรมการบริษัทกลับมามีอำนาจจัดการกิจการและทรัพย์สินของบริษัท และผู้ถือหุ้นทุกรายกลับมามีสิทธิตามกฎหมายต่อไป
การประกอบธุรกิจ
ปัจจุบันบริษัทมีนโยบายการดำเนินธุรกิจเป็นบริษัทเพื่อการลงทุน หรือ Holding Company โดยมีวัตถุประสงค์ในการลงทุนธุรกิจโทรคมนาคมและสารสนเทศ และเลือกลงทุนในธุรกิจต่างๆ ที่มีผลิตภัณฑ์และบริการหลากหลายที่เอื้อประโยชน์ต่อกันโดยอาศัยศักยภาพของโครงข่าย บุคลากรที่มีความรู้ความเชี่ยวชาญ ธุรกิจหลักๆ ที่บริษัทลงทุนประกอบด้วย
Norantea
Norantea เป็นสกุลของพืชดอกที่อยู่ในวงศ์ Marcgraviaceae.
ถิ่นกำเนิดของมันคือทางตอนใต้ แคริบเบียน ถึงอเมริกาใต้เขตร้อน
โรงพยาบาลจิตเวชนครราชสีมาราชนครินทร์
โรงพยาบาลจิตเวชนครราชสีมาราชนครินทร์ ตั้งอยู่ในเขตตำบลในเมือง อำเภอเมืองนครราชสีมา จังหวัดนครราชสีมา ก่อตั้งขึ้นเมื่อปี พ.ศ. 2508 เป็นโรงพยาบาลทางด้านจิตเวช ลำตับที่ 2 ในภาคตะวันออกเฉียงเหนือ
Norantea
สปีชีส์ในสกุล ได้แก่:
โรงพยาบาลจิตเวชนครราชสีมาราชนครินทร์
ประวัติ
ปี พ.ศ. 2505 เดิม โรงพยาบาลมหาราชนครราชสีมา เป็นแผนกหนึ่งของโรงพยาบาลนครราชสีมา (โรงพยาบาลมหาราชนครราชสีมาในปัจจุบัน) ซึ่งตั้งอยู่บนพื้นที่ 30 ไร่ 1 งาน
วันที่ 18 มีนาคม พ.ศ. 2508 ได้รับการจัดตั้งเป็น โรงพยาบาลจิตเวชนครราชสีมา ซึ่งเป็นโรงพยาบาลจิตเวช ลำตับที่ 2 ในภาคตะวันออกเฉียงเหนือ มีขนาด 270 เตียง มีหน้าที่ในการบำบัตรักษา ส่งเสริมป้องกันและฟื้นฟูสมรรถภาพผู้ที่มีปัญหาสุขภาพจิตในเขตสุขภาพที่ 9 คือพื้นที่จังหวัดนครราชสีมา จังหวัดชัยภูมิ จังหวัตบุรีรัมย์ และจังหวัดสุรินทร์
รายชื่อนครแบ่งตามประเทศ
รายชื่อนคร เมือง หมู่บ้านในประเทศต่าง ๆ (คลิกที่บทความเพื่อดูรายชื่อ)
แบรนดอน เราธ์
แบรนดอน เจมส์ เราธ์ (Brandon James Routh) (เกิด 9 ตุลาคม พ.ศ. 2522) เป็นนักแสดงชายชาวอเมริกัน เป็นรู้จักในฐานะผู้แสดงภาพยนตร์เรื่อง ซูเปอร์แมนรีเทิร์น ในบทของซูเปอร์แมน ภาพยนตร์ในปี พ.ศ. 2549 ,ทอดด์ อิงแกรม จากภาพยนตร์ สก็อตต์ พิลกริม VS เดอะ เวิลด์ และ ดีแลน ด็อก จากภาพยนตร์แนวซูปเปอร์ฮีโร่/สยองขวัญเรื่อง ฮีโร่รัตติกาล ถล่มมารหมู่อสูร
ประวัติ
ในปี พ.ศ. 2542 เราธ์ได้ลาออกจากมหาวิทยาลัยและย้ายไปที่นครนิวยอร์ก และย้ายต่อไปที่ลอสแอนเจลิส เพื่อที่ต้องการเป็นนักแสดง ผลงานครั้งแรกของเขาคือแสดงในมิวสิกวีดีโอของ คริสตินา อากีเลราในเพลง What a Girl Wants
ชีวิตส่วนตัว
เราธ์หมั้นกับแฟนสาวของเขาชื่อว่า คอตนีย์ ฟอร์ด ในวันที่ 23 สิงหาคม พ.ศ. 2549 หลังจากทั้งคู่คบหามายาวนานถึง 3 ปี ทั้งคู่แต่งงานกันในวันที่ 24 พฤษจิกายน พ.ศ. 2550 ที่ซานต้า บาร์บารา มีลูกชายด้วยกัน 1 คนด้วยชื่อ "ลีโอ เจมส์ เราธ์" เกิดในปี พ.ศ. 2555
พ.ศ. 2427
พุทธศักราช 2427 (นับแบบใหม่) ตรงกับปีคริสต์ศักราช 1884 เป็นปีอธิกสุรทินที่วันแรกเป็นวันอังคาร ตามปฏิทินเกรกอเรียน
หอเกียรติยศพรีเมียร์ลีก
หอเกียรติยศพรีเมียร์ลีก (Premier League Hall of Fame) เป็นหอเกียรติยศสำหรับนักฟุตบอลที่เล่นในพรีเมียร์ลีก เปิดตัวเมื่อปี 2020 โดยการมอบรางวัลครั้งแรกเริ่มต้นหลังสิ้นสุดฤดูกาล 2021 หอเกียรติยศมีวัตถุประสงค์เพื่อยกย่องและเชิดชูเกียรติผู้เล่นที่ประสบความสำเร็จอย่างมากและมีส่วนสำคัญในลีกนับตั้งแต่ก่อตั้งเมื่อปี 1992
ผู้เล่นแปดคนแรกที่ได้เข้าสู่หอเกียรติยศ ได้แก่ แอลัน เชียเรอร์, ตีแยรี อ็องรี, เอริก ก็องโตนา, รอย คีน, แฟรงก์ แลมพาร์ด, แด็นนิส แบร์คกัมป์, สตีเวน เจอร์ราร์ด, เดวิด เบคแคม
คุณสมบัติ
สำหรับผู้เล่นที่จะมีสิทธิ์ได้รับการคัดเลือกเข้าสู่หอเกียรติยศพรีเมียร์ลีก จะมีการพิจารณาเกณฑ์หลายประการ โดยหลัก ๆ แล้วคือผู้เล่นที่ "ประสบความสำเร็จด้านผลงานในสนามอย่างโดดเด่น และมีส่วนร่วมอย่างมีนัยสำคัญกับวงการฟุตบอล" นับตั้งแต่ก่อตั้งพรีเมียร์ลีกเมื่อปี 1992 นอกจากนี้ยังมีการพิจารณาปัจจัยอื่น ๆ ด้วย โดยผู้เล่นจำเป็นต้องเกษียณก่อนจะเริ่มฤดูกาลที่มอบรางวัล และได้รับการตัดสินเฉพาะผลงานในพรีเมียร์ลีกโดยไม่มีการพิจารณาจากการแข่งขันอื่น ๆ นอกจากนี้ผู้เล่นจะต้องลงเล่นในลีกอย่างน้อย 250 นัด หรือประสบความสำเร็จอย่างใดอย่างหนึ่งต่อไปนี้:
ริชาร์ด มาสเตอส์ ผู้บริหารระดับสูงของพรีเมียร์ลีกกล่าวในการประกาศรางวัลครั้งแรกว่า หอเกียรติยศนั้น "จะสงวนไว้ให้กับนักฟุตบอลที่ดีที่สุด" และจะเปิดโอกาสให้แฟนบอลร่วมเฉลิมฉลองไปกับนักฟุตบอลที่มีเส้นทางการเล่นอาชีพ "ที่โดดเด่น"
ผู้ได้รับการเสนอชื่อ
เดิมที ผู้เล่นสองคนแรกจะประกาศในเดือนมีนาคม 2020 แต่ต้องเลื่อนการประกาศออกไปเนื่องจากการระบาดทั่วของโควิด-19 จนในปี 2021 มีการคัดเลือกเพิ่มเติมจากแฟนบอลพร้อมกับผู้เข้าหอเกียรติยศสองคนแรก โดยผู้ได้รับการเสนอชื่อครั้งแรกได้แก่ :
ผู้เล่นที่มี ตัวหนา หมายถึงได้รับเลือกในปีนั้น
ชัฏฏุลอะร็อบ
ชัฏฏุลอะร็อบ (شط العرب; ) มีชื่อท้องถิ่นว่า ดิจละตุลอะวะรออ์ (دجلة العوراء) หรือ แอร์แวนรูด เป็นแม่น้ำในเอเชียตะวันตกเฉียงใต้ มีความยาวราว 200 กม. (120 ไมล์) อยู่ทางตะวันออกเฉียงใต้ของประเทศอิรัก ไหลไปทางตะวันออกเฉียงใต้ ลงสู่อ่าวเปอร์เซีย เกิดจากแม่น้ำไทกริสไหลมาบรรจบกับแม่น้ำยูเฟรทีสที่เมืองอัลกุรนะฮ์ ไหลผ่านเมืองบัสราของอิรักไปยังเมืองโฆร์แรมแชฮร์และออบอดอนในประเทศอิหร่าน แล้วลงสู่อ่าวเปอร์เซียในประเทศอิรักใกล้เมืองท่าอัลฟาว ความกว้างของแม่น้ำมีหลายระดับ ตั้งแต่ 232 เมตร (761 ฟุต) ที่เมืองบัสรา ไปจนถึง 80 เมตร (2,600 ฟุต) บริเวณปากแม่น้ำ
แม่น้ำคอรูน ลำน้ำสาขาจากอิหร่านที่ไหลสมทบทางน้ำ นำทรายแป้งจำนวนมากลงในแม่น้ำ ทำให้ต้องขุดลอกคูคลองอย่างต่อเนื่องเพื่อให้เดินเรือได้
พื้นที่นี้เคยเป็นบริเวณที่มีป่าอินทผลัมขนาดใหญ่ที่สุดในโลก ในช่วงกลางคริสต์ทศวรรษ 1970 ภูมิภาคนี้มีต้นอินทผลัม 17 ถึง 18 ล้านต้น ประมาณหนึ่งในห้าของต้นอินทผลัม 90 ล้านต้นทั่วโลก แต่ใน ค.ศ. 2002 ด้วยสภาวะสงคราม เกลือ และสัตว์รังควานกำจัดต้นอินทผลัมมากกว่า 14 ล้านต้น ซึ่งอยู่ในอิรักประมาณ 9 ล้านต้น และในอิหร่าน 5 ล้านต้น โดยต้นไม้ที่เหลืออยู่ 3 ถึง 4 ล้านต้นอยู่ในสภาพย่ำแย่
ชอฮ์นอเม (แต่งขึ้นในช่วง c. ค.ศ. 977 ถึง 1010) วรรณกรรมภาษาเปอร์เซียกลาง ใช้ชื่อ اروند แอร์แวนด์ สำหรับไทกริส ซึ่งเป็นแม่น้ำที่เป็นจุดบรรจบกันของชัฏฏุลอะร็อบ ชาวอิหร่านยังคงใช้ชื่อนี้ระบุที่ตั้งของชัฏฏุลอะร็อบในสมัยปาห์ลาวีตอนปลาย และยังคงใช้อยู่นับตั้งแต่การปฏิวัติอิหร่านใน ค.ศ. 1979
Nomopyle
Nomopyle เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ อเมริกาใต้ตะวันตก
สปีชีส์ในสกุล ได้แก่:
เกตเวย์ (โทรคมนาคม)
เกตเวย์ (Gateway) เป็นส่วนหนึ่งของอุปกรณ์เครือข่ายและโทรคมนาคม ช่วยให้ข้อมูลไหลจากเครือข่ายหนึ่งไปยังอีกเครือข่ายหนึ่ง เกตเวย์มีความแตกต่างจากเราเตอร์และเนตเวิร์กสวิตช์ เพราะใช้มากกว่า 1 โพรโทคอล และสามารถทำงานที่ใดก็ได้ใน 7 ชั้นของระบบเชื่อมต่อโครงข่ายในแบบจำลองโอเอสไอ (OSI 7 Layers)
วัดตึกมหาชยาราม
วัดตึกมหาชยาราม เดิมเรียก วัดคงคาราม เป็นวัดราษฎร์สังกัดมหานิกายในตำบลมหาชัย อำเภอเมืองสมุทรสาคร จังหวัดสมุทรสาคร
วัดแห่งนี้ ไม่ทราบว่าผู้ใดสร้าง สร้างขึ้นราวปี พ.ศ. 2230 ในรัชสมัยสมเด็จพระสรรเพชญที่ 8 (สมเด็จพระเจ้าเสือ) ต่อมามีนายอากรชาวจีน ชื่อ ตั๋วตี๋ มาตั้งภูมิลำเนาใหม่ในการประกอบอาชีพ เมื่อมาพักบริเวณวัดนี้ ในระหว่างเดินทางเกิดนิมิตว่า พระประธานในพระอุโบสถแนะนำให้ไปตั้งภูมิลำเนาแถบแม่น้ำสมุทรสาคร จะมีโชคใหญ่ จึงได้ไปตั้งถิ่นฐานตามนิมิต ปรากฏว่าต่อมาร่ำรวยมากขึ้น จึงกลับมาทำนุบำรุงวัดนี้ ได้สร้างกุฏิเป็นตึกแบบจีน 2 หลัง วิหาร 1 หลัง กับศาลาตึก 1 หลัง จนชาวบ้านเรียกว่า วัดตึก จนปี พ.ศ. 2468 พระธรรมสิริชัย (ชิต ชิตวิปุโล) มาดำรงเจ้าอาวาส ได้เริ่มให้มีการศึกษาสอนบาลี และมีพระภิกษุสอบได้มหาเปรียญเป็นจำนวนมาก วัดได้เปลี่ยนนามมาเป็น "วัดตึกมหาชยาราม" ได้รับพระราชทานวิสุงคามสีมาเมื่อ พ.ศ. 2400
อาคารเสนาสนะ
พระอุโบสถเป็นอาคารไม้ทรงไทย หลังคาทรงจั่วลดชั้น 2 ชั้น หน้าบันทำเป็นรูปครุฑยุดนาคล้อมรอบด้วยลวดลายพันธุ์พฤกษา ช่อฟ้าใบระกาไม้ประดับกระจก บานประตูไม้แกะสลักลายกนกเปลวเพลิงทาสีทอง ผนังอาคารทาสีทอง ส่วนวิหารเป็นเก๋งจีน หลังคามุงกระเบื้องดินเผา มีปูนปั้นเป็นสันตามแนวยาวแบบจีน สันหลังคาประดับลวดลายปูนปั้น เจดีย์ สันนิษฐานว่าสร้างขึ้นในสมัยรัชกาลที่ 4 ตั้งอยู่บริเวณด้านหน้าพระอุโบสถจำนวน 3 องค์ มีลักษณะเป็นเจดีย์ก่ออิฐถือปูนขนาดเล็กย่อมุมไม้สิบสองจำนวน 2 องค์ ฐานเจดีย์เป็นฐานสิงห์ อีกองค์เป็นเจดีย์ก่ออิฐถือปูนทรงระฆังกลม
เออิเอ็น/ยูนิเวอร์ส/บีลีฟอินเลิฟ
"เออิเอ็น/ยูนิเวอร์ส/บีลีฟอินเลิฟ" เป็นซิงเกิลภาษาญี่ปุ่นลำดับที่ 27 ของโบอาในรูปแบบซิงเกิลทริปเปิลหน้าเอเหมือนกับซิงเกิลที่ผ่านมา คือ "วิวิด-คิสซิงยู, สปาร์กลิง, จอยฟูลสไมล์-"  ออกจำหน่ายในวันที่ 18 กุมภาพันธ์ พ.ศ. 2552 ก่อนออกจำหน่ายอัลบั้มเพลงฮิต เบสต์แอนด์ยูเอสเอ อันเป็นผลงานอัลบั้มเพลงฮิตลำดับที่ 2 ของเธอหนึ่งเดือน โดยฉบับที่บรรจุในซีดีจะเป็นฉบับจำกัด  และในฉบับที่บรรจุในดัวีดีได้บรรจุภาพตัวอย่างการประชาสัมพันธ์อัลบั้ม เบสต์แอนด์ยูเอสเอ
เพลง "เออิเอ็น" เป็นเพลงประกอบรายการ "สุคคิริ!!" ทางช่องนิปปอนทีวี
ควาลิยัร
ควาลิยัร หรือ กวาลิออร์ (อักษรโรมัน: Gwalior) เป็นนครสำคัญในรัฐมัธยประเทศ ประเทศอินเดีย ตั้งอยู่ในส่วนเหนือของรัฐ และจัดเป็นส่วนหนึ่งในนครเคาน์เตอร์มักเน็ตรอบภูมิภาคราชธานีแห่งชาติ ควาลิยัรตั้งอยู่ 343 km ทางใต้ของเดลี, 120 km จาก อัครา และ 414 km จาก โภปาล ควาลิยัรตั้งอยู่ที่จุดยุทธศาสตร์ในภูมิภาคกีรทะ ในอดีต ควาลิยัรถูกปกครองโดยอาณาจักรมากมาย ทั้งราชวงศ์กัจฉปฆัตในศตวรรษที่ 10, ราชวงศ์โตมรในศตวรรษที่ 13 กาอนถูกผนวกเข้ากับจักรวรรดิโมกุล ตามด้วยมราฐาในปี 1754 และราชวงศ์สินธิยาของมราฐาในศตวรรษที่ 18 ในเดือนเมษายน 2021 ควาลิยัรมีรายงานดัชนีชี้วัดคุณภาพอากาศ (AQI 152) ดีที่สุดในสี่นครหลักของรัฐ
ฮั่ว หยวนเจี่ย
ชีวิตช่วงต้น
ฮั่ว หยวนเจี่ยเกิดเมื่อ ค.ศ. 1869 ในหมู่บ้านเซียงนาน ที่เมืองเทียนจิน ตรงกับปีที่ 7 ในรัชสมัยฮ่องเต้ถงจื้อ เป็นลูกคนที่สี่จากสิบคนของฮั่ว เออตี้ ครอบครัวสกุลฮั่วมีรายได้หลักมาจากเกษตรกรรม แต่ฮั่ว เออตี้เองก็ประกอบกิจการคุ้มกันภัยบนเส้นทางไปแมนจูเรียเช่นกัน ถึงแม้ว่าจะเกิดในตระกูลผู้ฝึกกังฟู แต่เนื่องจากว่าหยวนเจี่ยเป็นเด็กร่างกายอ่อนแอโดยกำเนิด บิดาของเขาจึงส่งเสริมให้เขาศึกษาวิชาการมากกว่าการเป็นนักสู้
ฮั่ว เออตี้จ้างเชน เซ็งโฮจากญี่ปุ่นมาสอนฮั่ว หยวนเจี่ย โดยเขาสอนวิชากังฟูให้เป็นการตอบแทน อย่างไรก็ตาม ฮั่ว หยวนเจี่ยขัดขืนเส้นทางที่บิดาขีดไว้ให้ด้วยการแอบดูบิดาสอนลูกศิษย์ในเวลากลางวันและฝึกมวยกับเชนในเวลากลางคืน จนกระทั่งอายุได้ 30 ร่างกายของฮั่ว หยวนเจี่ยจึงแข็งแรง และเชี่ยวชาญในวิชากังฟู แต่อย่างไรก็ตามเขาไม่เคยคิดจะใช้วิชานี้ในเชิงการต่อสู้ แต่ฝึกให้ร่างกายแข็งแกร่งเพื่อใช้สำหรับทำการเกษตร
ต่อสู้เพื่อกู้ศักดิ์ศรีชาวจีน
ต่อมา จากการรุกรานของชาวต่างชาติโดยเฉพาะชาติตะวันตกหลายชาติ พร้อมกับกับการได้ดูถูกหมิ่นหยามชาวจีนตามสถานที่ต่าง ๆ โดยที่ราชสำนักไม่อาจทำอะไรได้เลย เช่นที่ เทียนจิน บ้านเกิดของฮั่ว หยวนเจี่ย ก็ถูกกำหนดให้เป็นเขตที่คนจีนห้ามเข้าและบังคับให้เปิดเป็นเมืองท่าอย่างเสรี โดยมีป้ายติดหน้าประตูว่า "สุนัขและคนจีนห้ามเข้า" ขณะเดียวกันพวกชาวต่างชาติยังขนานนามประเทศจีนว่า "ขี้โรคแห่งเอเชีย" (东亚病夫) ซึ่งเป็นการเหยียดหยามชาวจีนอย่างรุน แรง พร้อม ๆ กับการจัดการประลองยุทธที่ชาวต่างชาติจัดขึ้นมาโดยเอานักสู้ที่เก่งที่สุดมาจากหลายชาติ เช่น รัสเซีย, อังกฤษ, เยอรมัน และ ญี่ปุ่น เป็นต้น ซึ่ง คนจีนไม่มีใครเลยที่สามารถเอาชนะได้  ชาวจีนยิ่งถูกเหยียดหยามหนักยิ่งขึ้นจากการประโคมตามสื่อต่าง ๆ จน ฮั่ว หยวนเจี่ย ทนไม่ได้จึงอาสาขอขึ้นเวทีประลองเอง โดยท้าประลองกับนักสู้จากทุกชาติอย่างเท่าเทียม เพื่อกอบกู้ศักดิ์ศรีของชาวจีนคืนมา  ซึ่งก็ไม่ทำให้ชาวจีนผิดหวัง เป็นการกู้หน้าให้ชาวจีนได้อย่างภาคภูมิ
ก่อตั้งสมาคม
ปี ค.ศ. 1910 เดือนมิถุนายน ฮั่ว หยวนเจี่ย ก่อตั้งสมาคมกังฟูขึ้นเพื่อสุขภาพที่เซี่ยงไฮ้ชื่อ "สมาคมชิงอู่" และได้รับความสนใจจากผู้คนสมัครเป็นลูกศิษย์จำนวนมาก ซึ่งถือเป็นการการฝ่าฝืนธรรมเนียมจีนที่จะไม่ถ่ายทอดภูมิปัญญาของตระกูลซึ่งเสมือนสมบัติล้ำค่าให้แก่บุคคลภายนอกเด็ดขาด สมาคมดังกล่าวนอกจากเน้นในด้านของฝึกวิทยายุทธเพื่อสุขภาพแล้ว ยังชูคำขวัญ "รักชาติ เสริมพลานามัย ยึดมั่นจริยธรรม ช่วยเหลือสังคม" ซึ่งในโอกาสครบรอบ 10 ปีของสมาคม ดร.ซุน ยัดเซ็น บิดาแห่งประเทศจีนสมัยใหม่ ได้มาเยื่ยมถึงที่และได้เขียนคำขวัญคำว่า "จิตวิญญาณแห่งผู้กล้า" ด้วยลายมือของตัวเอง
การเสียชีวิต
หลังจากก่อตั้งสมาคมได้แค่ 3 เดือน ในวันที่ 14 กันยายน ค.ศ. 1910 ฮั่ว หยวนเจี่ยก็เสียชีวิตลง ด้วยอายุเพียงแค่ 44 ปี โดยสาเหตุการเสียชีวิตนั้นได้เป็น 1 ประเด็น
1. ถูกวางยาโดยแพทย์ชาวญี่ปุ่น ซึ่งได้บันทึกโดยลูกศิษย์ของฮั่ว หยวนเจี่ยว่า นักยูโดชาวญี่ปุ่นได้แนะนำแพทย์ ชาวญี่ปุ่นมารักษาอาการที่ไอเป็นเลือด จากนั้นอาการของฮั่ว หยวนเจี่ยก็ทรุดลงเรื่อย ๆ จนต้องเข้าโรงพยาบาล และเสียชีวิตใน 2 สัปดาห์หลังจากนั้น
และฝังศพไว้ในสุสานในเซี่ยงไฮ้จนถึงปี ค.ศ. 1911 จึงย้ายกลับไปฝังยังบ้านเกิดที่เทียนจิง
ภาพยนตร์
เรื่องราวของฮั่ว หยวนเจี่ย ได้กลายเป็นตำนานวีรบุรุษนักสู้ชาวจีนเช่นเดียวกับ หวง เฟยหง, ยาจกซู และ ยิปมัน และได้สร้างเป็นภาพยนตร์ศิลปะการต่อสู้ ที่มีเนื้อหาออกแนวภาพยนตร์กำลังภายใน ใน ค.ศ. 2006 ในชื่อ Fearless นำแสดงโดย หลี่ เหลียนเจี๋ย
และก่อนหน้านั้นได้สร้างเป็นละครโทรทัศน์ชุด The Legendary Fok ในปี ค.ศ. 1981 นำแสดงโดย หวงเหยียนเซิน บรูซ เหลียง และหมีเซียะ และอีกครั้งในชื่อ Huo Yuanjia ในปี ค.ศ. 2008 นำแสดงโดย เจิ้ง อี้เจี้ยน เป็น ฮั่ว หยวนเจี่ย และเฉิน เสี่ยวชุน เป็น เฉินเจิน
และอ้างอิงถึงในภาพยนตร์ชุด Fist of Fury ในปี ค.ศ. 1971 ที่นำแสดงโดย บรูซ ลี ที่เป็นเรื่องราวของเฉินเจิน ที่เป็นลูกศิษย์ของฮั่ว หยวนเจี่ย ตามมาล้างแค้นให้ผู้เป็นอาจารย์ ซึ่งได้มีการสร้างภาคต่อและสร้างใหม่หลายต่อหลายครั้ง เช่น Legend of the Fist: The Return of Chen Zhen ในปี ค.ศ. 2011 นำแสดงโดย ดอนนี่ เยน
ฉันทนา ธาราจันทร์
ฉันทนา ธาราจันทร์ เกิดเมื่อวันที่  เป็น นักพากย์ การ์ตูนและอดีตนักแสดงชาวไทย ทำงานด้านการพากย์เสียงมานานกว่า 30 ปี ผลงานการพากย์เรื่องแรกคือ "ไทรตัน ลูกทะเล" แต่บทที่ทำให้ชื่อเสียงของเธอเป็นที่รู้จักมากที่สุด คือ โดราเอมอน ปัจจุบันป้าติ๋มพากย์การ์ตูนให้กับทาง ช่อง 9 อ.ส.ม.ท., โรส มีเดีย แอนด์ เอ็นเตอร์เทนเมนท์ , ไรท์บียอนด์ เป็นต้น
แอนิเมชัน
กูกูกัมโม่ (ช่อง 9) พากย์เป็น กัมโม่
ธันเดอร์แคทส์ (ช่อง 9) พากย์เป็น ชีทาร่า
กันดั้มวิง (ช่อง 9) พากย์เป็น รีลิน่า พีซคราฟท์, แซลลี่
คอบร้า เห่าไฟสายฟ้า (ช่อง 9) พากย์เป็น เจน รอยัล, แซนดร้า
คู่ซ่าฮาคูณสอง (ช่อง 9) พากย์เป็น อาคาซากะ ริโกะ
คินนิคุแมน (ช่อง 9) พากย์เป็น อเล็กซานเดรีย มีต, มารี
เจ้าชายอภินิหาร (ช่อง 9) พากย์เป็น เคิร์ธ
เซเลอร์มูน รอบฉายรีรัน (ช่อง 9) พากย์เป็น คิโนะ มาโกโตะ (เซเลอร์จูปิเตอร์)
เซนต์เซย์ย่า ภาค Omega (ช่อง 9) พากย์เป็น ดราก้อน ริวโฮ, ฮอร์เน็ต โซเนีย
ดราก้อนบอล (ช่อง 9) พากย์เป็น ซุนโกคู, ซุนโกฮัง, ซุนโกเท็น ช่วงวัยเด็ก
ดร.สลัมป์กับหนูน้อยอาราเล่ พากย์เป็น ยามาบุกิ มิโดริ
ดิจิมอนแอดเวนเจอร์ พากย์เป็น ยางามิ ไทจิ
ดิจิมอนแอดเวนเจอร์ 02 พากย์เป็น โมโตมิยะ ไดสุเกะ
ดิจิมอนเทมเมอร์ส พากย์เป็น มัตสึดะ ทาคาโตะ
ดิจิมอนฟรอนเทียร์ พากย์เป็น คัมบาระ ทาคุยะ
ดิจิมอนครอสวอร์ส (ช่อง 9) พากย์เป็น เชาท์มอน, ลิริสมอน
โดราเอมอน (ช่อง 9) พากย์เป็น โดราเอมอน
โดราเอมอน (Rose) พากย์เป็น โดราเอมอน
โดราเอมอน (Right Beyond) พากย์เป็น โดราเอมอน
โดราเอมอน (Video Square) พากย์เป็น โดราเอมอน, มินาโมโตะ ชิซุกะ, โนบิ ทามาโกะ
ไดตะลุยแดนเวทมนตร์ (ช่อง 9) พากย์เป็น ได
ตำรวจสาวจอมซ่า (ช่อง 9) พากย์เป็น สึจิโมโต้ นัตสึมิ
ผ่ามิติ เดวิลชิล (ช่อง 9) พากย์เป็น คานาเมะ มิไร
มิรุโม่ ภูตจิ๋วจอมป่วน (ช่อง 9) พากย์เป็น ฮิดากะ อาซึมิ, ซาสุเกะ
มุชิคิง (ช่อง 9) พากย์เป็น โป๊ะโปะ
แม่มดน้อยโดเรมี (ช่อง 9) พากย์เป็น อาสึกะ โมโมโกะ
ยอดนักสืบจิ๋วโคนัน (ช่อง 9) พากย์เป็น โมริ รัน, ไฮบาระ ไอ หรือ มิยาโนะ ชิโฮะ
มหัศจรรย์สาวน้อยพริตตี้เคียว แมกซ์ฮาร์ต พากย์เป็น ยูกิชิโระ โฮโนกะ (เคียวไวท์)
Yes! พรีเคียว 5 / Yes! พรีเคียว 5 GoGo! พากย์เสียง มินาสึกิ คาเรน (เคียวอควา), โคโค่
เฟรชพรีเคียว! พากย์เป็น อาโอโนะ มิกิ (เคียวเบอร์รี่)
สวีตพรีเคียว พากย์เป็น คุโรคาวะ เอเลน (เคียวบีท) หรือ เซเรน
สไมล์พรีเคียว! พากย์เป็น มิโดริคาวะ นาโอะ (เคียวมาร์ช)
ยูอิ มือปราบสาวไซเบอร์ (ช่อง 9) พากย์เป็น คิซารางิ ฮารุนะ, แอนตี้
บาคุกัน มอนสเตอร์บอลทะลุมิติ (ช่อง 9) พากย์เผ็น จูลี่ เฮย์วาร์ด, ฟีนิกซ์
บาคุกัน แบทเทิลบรอว์เลอรส์ นิวเวสโทรเอีย (ช่อง 9) พากย์เป็น จูลี่ เฮย์วาร์ด, มิเลน ฟาโรห์, ลาซลีออน ร็อคแมนเอ็กเซ่ (ช่อง 9) พากย์เป็น ฮิคาริ เน็ตโตะ
เจ้าหนูนักซิ่งสิงห์ภูเขา (Rose) พากย์เป็น ยามาโตะ โช
เจ้าหนูนักซิ่งสิงห์ภูเขา (ช่อง 9) พากย์เป็น ยูกิ
เซ็ปปูกุ
เซ็ปปูกุ หรือ ฮารากิริ  เป็นการฆ่าตัวตายโดยการคว้านท้องในยุคซามูไรของประเทศญี่ปุ่น โดยใช้มีดสั้นแทงที่หน้าท้องใต้เอวขวา กรีดมาทางซ้าย แล้วดึงมีดขึ้นข้างบน ซึ่งเป็นการเปิดเยื่อบุช่องท้องแล้วตัดลำไส้ให้ขาด หลังจากนั้นซามูไรอีกคนหนึ่งจากด้านหลังของผู้กระทำเซ็ปปูกุจะใช้ดาบคาตานะตัดศีรษะจนขาด  การตายด้วยวิธีนี้ เชื่อว่าเป็นการตายอย่างมีเกียรติแล้ว ส่วนใหญ่ผู้ทำเซ็ปปูกุทำตามหลักศาสนาชินโตที่จารึกไว้ในคัมภีร์โคจิกิ เพราะแสดงความกล้าหาญและพิสูจน์ให้เห็นถึงความสามารถในการบังคับจิตใจของตนเอง การคว้านท้องถูกนำมาใช้โดยสมัครใจที่จะตายกับซามูไรที่มีเกียรติแทนที่จะตกอยู่ในมือของศัตรูของพวกเขา (และน่าจะถูกทรมาน) เป็นรูปแบบของโทษประหารชีวิตสำหรับซามูไรที่มีการกระทำผิดร้ายแรงหรือดำเนินการ เหตุผลอื่น ๆ ที่ได้นำความอัปยศแก่พวกเขา การฆ่าตัวตายโดยการจำยอมจึงถือเป็นพิธีซึ่งโดยปกติจะเป็นส่วนหนึ่งของพิธีกรรมซับซ้อนมากขึ้นและการดำเนินการในฐานะที่ต้องการให้ผู้อื่นเข้าใจในการต้องการในการรักษาเกียรติของพวกเขาจึงควรมีผู้คนมาชมขณะทำเซ็ปปูกุด้วย
ฉันทนา ธาราจันทร์
แอนิเมชัน
ปาร์แมน (ช่อง 9, Rose) พากย์เป็น สึวะ มิตสึโอะ / ปาร์แมน
เซ็ปปูกุ
ในญี่ปุ่น คำว่า "ฮารากิริ" หรือ "ฮาราคีรี" ถือเป็นคำหยาบและไม่เคารพต่อผู้กระทำเซ็ปปูกุ และการเขียนตัวอักษรคันจิของสองคำนี้เขียนเหมือนกันโดยสลับตัวอักษรหน้าหลัง
ฉันทนา ธาราจันทร์
แอนิเมชัน
นักเตะแข้งสายฟ้า (ช่อง 9, Rose) พากย์เป็น เอนโด มาโมรุ
นักเตะแข้งสายฟ้า GO (Rose) พากย์เป็น มัตสึคาเซะ เทนมะ
3 ตาปาฏิหาริย์ (Rose) พากย์เป็น ชาราคุ โฮสึเกะ
แบล็กแจ็ก หมอปีศาจ (Rose) พากย์เป็น ชาราคุ โฮสุเกะ
โซนิค เอ็กซ์ (Rose) พากย์เป็น คริส ธอร์นไดค์
นินจาคาถาโอ้โฮเฮะ (Rose) พากย์เป็น อุซึมากิ นารุโตะ, เทมาริ
เคโรโระ ขบวนการอ๊บอ๊บป่วนโลก (Rose) พากย์เป็น ฮินาตะ ฟูยูกิ, ราบี้, ยูเรจัง
เทพมรณะ (Rose) พากย์เป็น อาริซาว่า ทัตสึกิ, ฮานาคาริ จินตะ, คุโรซากิ มาซามิ, ฮิซึกายะ โทชิโร่, มัตสึโมโตะ รันงิคุ, ชิโฮอิน โยรุอิจิ
โซลอีทเตอร์ (Rose) พากย์เป็น แบล็คสตาร์
โปเกมอน (ช่อง 9, Right Beyond) พากย์เป็น ซาโตชิ
คนเก่งทะลุโลก (Right Beyond) พากย์เป็น ยูกิมุระ เคโกะ, โคเอ็นม่า (มัจจุราชน้อย), ปรมาจารย์เก็นไค
รันม่า ½ (Right Beyond) พากย์เป็น รันม่าหญิง, เท็นโด้ นาบิกิ
ไทชิ อภินิหารอักขระพยัคฆ์มังกร (Right Beyond) พากย์เป็น เกอร์บา ไร
ซามูไรดีปเปอร์ เคียว (DEX) พากย์เป็น อิสึโมะ โนะ โอคุนิ, ซารุโทบิ ซาสึเกะ
เทวดาป่วนสวรรค์แตก (โรส) พากย์เป็น โคเทนโคะ, มาเทนโคะ
แอกเซลเวิลด์ (Rose) พากย์เป็น อาริตะ ฮารุยูกิ / ซิลเวอร์โครว์
การ์ดไฟท์ แวนการ์ด (ช่อง 9) พากย์เป็น โควริน, เซ็นโด เอมิ
เซเลอร์มูน คริสตัล พากย์เป็น คิโนะ มาโกโตะ (เซเลอร์จูปิเตอร์)
เกมล่าแม่มดทมิฬ (Rose) พากย์เป็น คาสึมิ เชียร์เลนเซอร์
นินจาฮัตโตริ (Rose) พากย์เป็น มิตซึเบะ เคนอิจิ
มายลิตเติ้ลโพนี่ มิตรภาพอันแสนวิเศษ (เอ็มคอตแฟมิลี) พากย์เป็น แอปเปิ้ลแจ็ค
วัดนิลเพชร
วัดนิลเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิลเพชร อำเภอบางเลน จังหวัดนครปฐม ที่ดินเป็นรูปสามเหลี่ยม อาณาเขต ทิศตะวันออกติดต่อคลองญี่ปุ่นใต้ ทิศตะวันตกติดต่อถนน ร.พ.ช. และ คลองนิลเพชร ทิศใต้ติดต่อถนน ร.พ.ช. และนางประทุมวัน ส่วนทิศเหนือเป็นรูป สามเหลี่ยม
วัดนิลเพชรตั้งวัดเมื่อ พ.ศ. 2468 ได้รับพระราชทานวิสุงคามสีมาเมื่อ พ.ศ. 2497 สาเหตุที่ชื่อว่า "วัดนิลเพชร" เพราะเป็นชื่อของคน 2 คน ที่อพยพเข้ามาอยู่ในที่แห่งนี้ คือ นายนิลกับนายเพชร แต่ยังมีคำบอกเล่ากันมาว่า คนที่บ้านขุนศรีและบ้านบางใหญ่ เรียกท้องที่นี้ว่านิลเพชร แต่ก็ไม่ทราบแหล่งข้อมูลที่แน่ชัด ต่อมามีพระธุดงค์รูปหนึ่งเดินผ่านมาทางบริเวณนี้ สร้างความเลื่อมใสศรัทธาต่อชาวบ้านอย่างมาก ชาวบ้านจึงได้พร้อมใจกันนิมนต์ให้ พระธุดงค์รูปนั้นอยู่จำพรรษา โดยนายโต้งและนางบุญ ประทุมสินธุ์ ได้มีกุศลศรัทธาบริจาคที่ดิน ถวายและดำเนินการจัดสร้างวัดขึ้น เพราะเป็นทำเลที่เหมาะสม เนื่องจากในหมู่บ้านบริเวณนี้ยังไม่มีวัด ในเบื้องต้นได้จัดสร้างศาลาพร้อมด้วยกุฏิสงฆ์จำนวน 2–3 หลัง เพื่อเป็นที่พักอาศัยและต่อมา นายจุ้ย และนายเพลิน ได้บริจาคที่ดินถวายเพิ่มเติมอีก รวมที่ดินของวัดนิลเพชรปัจจุบันนี้ มีจำนวน 33 ไร่
ถุงยื่นแบบเม็คเคล
ถุงยื่นแบบเม็คเคล (Meckel's diverticulum) เป็นความผิดปกติแต่กำเนิดชนิดหนึ่ง มีลักษณะเป็นถุงยื่นแท้ของลำไส้เล็ก ประกอบด้วยส่วนที่ยังหลงเหลือของของท่อออมฟาโลมีเซนเทอริก (omphalomesenteric duct) (หรือท่อวิเทลลีน (vitelline duct) หรือ yolk stalk) เป็นความผิดปกติแต่กำเนิดของระบบทางเดินอาหารที่เกิดขึ้นบ่อยที่สุด พบในประมาณ 2% ของประชากร โดยพบในเพศชายมากกว่าเพศหญิง
ถุงยื่นแบบเม็คเคลได้รับการอธิบายครั้งแรกโดย Fabricius Hildanus ในคริสต์ศตวรรษที่ 16 และต่อมาได้รับการตั้งชื่อตาม Johann Friedrich Meckel ซึ่งอธิบายต้นกำเนินทางคัพภวิทยาของโครงสร้างถุงยื่นเช่นนี้เอาไว้เมื่อ ค.ศ. 1809
พระยาคำตัน
เจ้าหลวงคำตัน หรือ พระยาคำตัน เจ้าผู้ครองนครลำพูน องค์ที่ 4 แห่งราชวงศ์ทิพย์จักร พระองค์ปกครองลำพูนในระหว่างปี พ.ศ. 2381 - พ.ศ. 2384 รวมระยะเวลาที่ทรงปกครองเมืองนครลำพูน 3 ปี
พระราชประวัติ
เจ้าหลวงคำตัน เป็นพระโอรสในพระเจ้าลำพูนไชย เจ้าผู้ครองนครลำพูนองค์ที่ 2 กับแม่เจ้าจันทาราชเทวี เมื่อพระยาน้อยอินท์ถึงแก่พิราลัย จึงมีพระบรมราชโองการแต่งตั้งให้เจ้าหลวงคำตัน ขึ้นเป็นเจ้าผู้ครองนครลำพูน เมื่อพระองค์ถึงแก่พิราลัยในปีพ.ศ. 2384 พระยาน้อยลังกา พระอนุชาของพระองค์ จึงได้เป็นเจ้าผู้ครองนครลำพูนแทนพระองค์
เดอะวอยซ์ คิดส์ ไทยแลนด์ ซีซั่นที่ 3
เดอะวอยซ์ คิดส์ ไทยแลนด์ (The Voice kids Thailand) เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีในทุก ๆ รอบในฤดูกาลนี้ใช้แม่แบบจาก The Voice สหรัฐอเมริกา ฤดูกาลที่ 6
การรับสมัคร
วันและเวลาสมัครเข้าร่วมการแข่งขันรายการ The Voice Kids Thailand Season 3
Episode 1: Blind Auditions, สัปดาห์ที่ 1
Group performance: เดอะวอยซ์คิดส์ไทยแลนด์โค้ช - สัญชาตญาณ
Episode 2: Blind Auditions, สัปดาห์ที่ 2
ออกอากาศเมื่อวันที่ 8 กุมภาพันธ์ พ.ศ. 2558
Episode 3: Blind Auditions, สัปดาห์ที่ 3
ออกอากาศเมื่อวันที่ 15 กุมภาพันธ์ พ.ศ. 2558
Episode 4: Blind Auditions, สัปดาห์ที่ 4
ออกอากาศเมื่อวันที่ 22 กุมภาพันธ์ พ.ศ. 2558
Battle Rounds
ในรอบนี้ ผู้เข้าแข่งขันจะถูกแบ่งออกเป็น 5 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
Sing Off
ในรอบนี้ผู้เข้าแข่งขันที่ผ่านรอบ Battle phase มาทั้งหมดทีมละ 5 คนจะต้องร้องเพลงที่ร้องในรอบ Blind Auditions โดยจะถูกคัดออก 3 คนและเลือกเข้ารอบโดยโค้ช 2 คน ออกอากาศในวันที่ 22 มีนาคม 2558 หลังจบรอบ Battle สัปดาห์ที่ 8
Episode 9 : Final Live Show, สัปดาห์ที่ 9
ออกอากาศวันที่ 29 มีนาคม 2558
Semi-Final
รอบนี้จะคัดผู้เข้าแข่งขันให้เหลือทีมละ 1 คนไปแข่งรอบต่อไปโดยใช้คะแนนโหวตจากทางบ้าน
เดอ ฮาวิลแลนด์ แคนาดา แดช 8
เดอ ฮาวิลแลนด์ แคนาดา ดีเอชซี-8 หรือ แดช-8 (อังกฤษ:De Havilland Canada Dash 8) เป็นเครื่องบินระดับภูมิภาคที่เปิดตัวครั้งแรกในปี 1984 โดยเดอ ฮาวิลแลนด์ แคนาดา (ดีเอชซี) โดยขับเคลื่อนด้วยเครื่องยนต์ใบพัดแพรตแอนด์วิทนีย์ แคนาดา พีดับเบิลยู100 จำนวน 2 เครื่อง ซึ่งได้พัฒนาต่อจากรุ่นแดช 7 รุ่นก่อนหน้า โดยมีการปรับปรุงประสิทธิภาพการบินและต้นทุนการดำเนินงานที่ลดลง แต่ไม่มีประสิทธิภาพการบินขึ้นและลงจอดในระยะสั้น (STOL)
เดิมทีแดช 8 มีให้เลือกสามขนาด ได้แก่ รุ่น -100 ซึ่งรองรับผู้โดยสารได้ 37-40 คน และผลิตจนถึงปี 2005; รุ่น -200 ซึ่งเปิดตัวในปี 1995 และสามารถบรรทุกผู้โดยสารได้สูงสุด 50-56 คนและผลิตจนถึงปี 2009 และรุ่น -300 เป็นรุ่นขยายที่มีความจุผู้โดยสารอยู่ที่ 68-90 คน และผลิตตั้งแต่ปี 1989 ถึง 2009 โดยในปี 1999 ได้มีการเปิดตัวรุ่น -400 ที่มีขนาดใหญ่กว่า ซึ่งสามารถบรรทุกผู้โดยสารได้สูงสุด 68-90 คน และยังคงผลิตอยู่ในปัจจุบัน
ในปี 1992 บอมบาร์ดิเอร์ได้เข้าซื้อดีเอชซีจากโบอิง ก่อนจะเปิดตัว แดช 8 "คิวซีรีย์" รุ่นปรับปรุงของรุ่นแดช 8 เดิมในปี 1997 ปัจจุบันแดช 8 ยังคงใช้งานโดยสายการบินต่างๆ ทั่วโลกสำหรับการเดินทางทางอากาศในระดับภูมิภาค การขนส่งสินค้า และการใช้งานทางทหาร ในปี 2019 โครงการแดช 8 ก็ได้กลับมาใช้ชื่อของเดอ ฮาวิลแลนด์ แคนาดาอีกครั้ง หลังจากลองวิวเอวิเอชั่นแคปิตอลซื้อโครงการมาจากบอมบาร์ดิเอร์
จุดเริ่มต้น
ในปี 1970 เดอ ฮาวิลแลนด์ แคนาดาได้ลงทุนพัฒนาโครงการดีเอชซี 7 โดยมุ่งเน้นประสิทธิภาพการบินขึ้นและลงจอดในระยะสั้น ซึ่งเป็นความเชี่ยวชาญของบริษัท การใช้เครื่องยนต์กำลังปานกลาง 4 เครื่องพร้อมใบพัดขนาดใหญ่ 4 ใบพัดทำให้ระดับเสียงรบกวนลดลง เมื่อรวมกับคุณสมบัติ STOL ที่ยอดเยี่ยม ทำให้ดีเอชซี 7 เหมาะสำหรับปฏิบัติการจากท่าอากาศยานในเมืองขนาดเล็ก อย่างไรก็ตาม มีผู้ให้บริการดีเอชซี 7 เพียงไม่กี่สายการบินเท่านั้น เพราะสายการบินระดับภูมิภาคส่วนใหญ่สนใจในต้นทุนการดำเนินงานมากกว่าประสิทธิภาพการลงจอดระยะสั้น ในปี 1980 เดอ ฮาวิลแลนด์ แคนาดาตอบสนองต่อความต้องการด้วยการลดประสิทธิภาพการบินขึ้นและลงจอดในระยะสั้นลงและปรับโครงสร้างพื้นฐานของแดช 7 เพื่อให้สามารถใช้เครื่องยนต์ที่ทรงพลังกว่าสองเครื่องยนต์ ซึ่งได้ใช้เครื่องยนต์พีดับเบิลยู100 ของแพรตแอนด์วิทนีย์ แคนาดาที่พัฒนาขึ้นมาใหม่ โดยเพิ่มกำลังจากเครื่องยนต์พีที6 ได้มากกว่าสองเท่า โดยใช้ชื่อรุ่นว่า แดช 8
แดช 8 ได้เปิดตัวเมื่อวันที่ 19 เมษายน ค.ศ. 1983 บินครั้งแรกในวันที่ 20 มิถุนายน และได้รับการรับรองสำหรับ  พีดับบิลยู120 ในวันที่ 16 ธันวาคม แดช 8 ลำแรกได้ส่งมอบให้กับนอร์ออนแทร์ในปี 1984 และให้กับเพียตมอนต์แอร์ไลน์ สายการบินสัญชาติสหรัฐแรกที่รับมอบเครื่องบินรุ่นนี้
การเปิดตัว
ในปี 1986 โบอิงได้เข้าซื้อดีเอชซี เพื่อปรับปรุงและพัฒนาการผลิตที่ฐานการผลิตในท่าอากาศยานดาว์นสวิว และเพื่อวางตัวในตำแหน่งที่เหมาะสม เพื่อแข่งขันในคำสั่งซื้ออากาศยานใหม่ของแอร์แคนาดา ในเวลานั้นแอร์แคนาดาเป็นบริษัทชั้นนำของแคนาดา จึงมีการแข่งขันกันระหว่างโบอิงและแอร์บัสผ่านช่องทางทางการเมืองเพื่อทำสัญญา แต่ในที่สุดแอร์บัสก็ได้รับคำสั่งซื้อแอร์บัส เอ320 จำนวน 34 ซึ่งได้เกิดข้อขัดแย้งมากมายจากสัญญานี้ หลังจากความล้มเหลวในการแข่งขัน โบอิงขายเดอ ฮาวิลแลนด์ แคนาดาทันที ก่อนถูกซื้อโดยบอมบาร์ดิเอร์ ในปี 1992
ลักษณะ
คุณสมบัติที่โดดเด่นของการออกแบบ แดช-8 คือ ลักษณะหางแบบ T-Tail เพื่อไม่ให้ส่วนท้ายหลุดออกมาในระหว่างการขึ้นบิน ปีกที่มีอัตราส่วนกว้างยาวที่ค่อนข้างมาก และเครื่องยนต์ที่มีลักษณะเรียวยาว สำหรับการเก็บล้อลงจอด
การออกแบบ แดช-8 มีประสิทธิภาพกว่า แดช-7 ซึ่งราคาต่อลำก็ถูกลงและค่าใช้จ่ายในการบำรุงรักษาน้อยกว่ามากเนื่องจากมีเครื่องยนต์เพียงสองเครื่องยนต์เท่านั้น
การแข่งขันในตลาดการบินภูมิภาค
การเปิดตัวอากาศยานไอพ่นระดับภูมิภาคได้เปลี่ยนตลาดการบินระดับภูมิภาคไปโดยสิ้นเชิง แม้ว่าจะมีราคาแพงกว่าเครื่องบินใบพัด แต่เครื่องบินไอพ่นสามารถทำให้สายการบินให้บริการเที่ยวบินในเส้นทางที่ไม่สามารถใช้เครื่องบินใบพัดได้ เครื่องบินใบพัดมีอัตราการใช้เชื้อเพลิงที่ต่ำกว่าและสามารถทำงานได้จากทางวิ่งที่สั้นกว่าเครื่องบินไอพ่น แต่มีค่าบำรุงรักษาเครื่องยนต์ที่สูงกว่า พิสัยการบินที่สั้นกว่า และบินช้ากว่า
ซีรีย์ 100
ดีเอชซี-8-101
ขับเคลื่อนด้วยเครื่องยนต์ PW120 หรือ PW120A สองเครื่อง และมีน้ำหนักเครื่องขึ้น 33,000 ปอนด์ (15,000 กก.)
ดีเอชซี-8-102
ขับเคลื่อนด้วยเครื่องยนต์ PW120A หรือ PW121 สองเครื่อง และมีน้ำหนักเครื่องขึ้น 34,500 ปอนด์ (15,650 กก.)
ดีเอชซี-8-103
ดีเอชซี-8-102A
ขับเคลื่อนด้วยเครื่องยนต์ PW120A สองเครื่อง พร้อมการตกแต่งภายในใหม่
ดีเอชซี-8-106
ขับเคลื่อนด้วยเครื่องยนต์ PW121 สองเครื่อง และน้ำหนักเครื่องขึ้น 36,300 ปอนด์ (16,450 กก.)
ดีเอชซี-8-100 แปลงเป็นเครื่องบินขนส่งสินค้าโดย วอยเยเจอร์เอวิเอชั่น ด้วยความจุสินค้า 10,000 ปอนด์ (4,536 กิโลกรัม)
ดีเอชซี-8M-100
เครื่องบินสองลำสำหรับการเฝ้าระวังมลพิษทางทะเล ดำเนินการโดยกรมการขนส่งของแคนาดาซึ่งติดตั้งระบบเฝ้าระวัง MSS 6000
ซีซี-142
รุ่นขนส่งทางทหารสำหรับกองทัพอากาศแคนาดาในยุโรป
ซีที-142
รุ่นฝึกเดินเรือสำหรับกองทัพแคนาดา ใช้ในการฝึกอบรม ACSOs และ AESOPs ของแคนาดาและประเทศพันธมิตร
อี-9เอ วิดเจ็ต เครื่องบินควบคุมน่านฟ้าของกองทัพอากาศสหรัฐฯ โดยจะใช้ในการตรวจสอบบริเวณน่านน้ำและน่านฟ้าในอ่าวเม็กซิโก ระหว่างการทดสอบการยิงจริงของขีปนาวุธยิงทางอากาศและกิจกรรมทางทหารที่เป็นอันตรายอื่นๆ วิดเจ็ต E-9A นั้นติดตั้งเรดาร์ AN/APS-143(V)-1 ที่สามารถตรวจจับวัตถุในน้ำที่มีขนาดเล็กเท่ากับบุคคลในแพชูชีพได้ในระยะสูงสุด 25 ไมล์
ซีรีย์ 200
ซีรีย์ 200 ยังคงใช้ห้องโดยสารเหมือนกับรุ่น 100 ดั้งเดิม แต่ได้รับการปรับเครื่องยนต์ใหม่เพื่อประสิทธิภาพที่ดีขึ้น ซีรีย์ 200 ใช้เครื่องยนต์แพรตแอนด์วิทนีย์ แคนาดา พีดับเบิลยู123 ที่ทรงพลังกว่าซึ่งมีกำลัง 2,150 แรงม้า (1,600 กิโลวัตต์)
ดีเอชซี-8-201
ขับเคลื่อนด้วยเครื่องยนต์ PW123C สองเครื่อง
ขับเคลื่อนด้วยเครื่องยนต์ PW123D สองเครื่อง
คิว 200
รุ่นอัพเกรดของ DHC-8-200 พร้อมระบบ ANVS (Active Noise and Vibration Suppression)
ซีรีย์ 300
ซีรีส์ 300 จะมีห้องโดยสารที่ยาวขึ้น 3.43 เมตร (11.3 ฟุต) จากซีรีส์ 100/200 เดิม และมีความจุผู้โดยสาร 50–56 คน ซีรีย์ 300 ยังคงใช้เครื่องยนต์แพรตแอนด์วิทนีย์ แคนาดา พีดับเบิลยู123 กำลังเครื่องยนต์จัดอันดับอยู่ระหว่าง 2,380 แรงม้า (1,774 กิโลวัตต์) และ 2,500 แรงม้า (1,864 กิโลวัตต์)
ดีเอชซี-8-301
ขับเคลื่อนด้วยเครื่องยนต์ PW123 สองเครื่อง
ขับเคลื่อนด้วยเครื่องยนต์ PW123A สองเครื่อง พร้อมการตกแต่งภายในใหม่ นอกจากนี้ การออกแบบล้อลงจอดได้เปลี่ยนเป็นการออกแบบ โดยด้านหลังที่ลาดเอียงเล็กน้อยซึ่งมีจุดประสงค์เพื่อป้องกันการพุ่งชน
ขับเคลื่อนด้วยเครื่องยนต์ PW123B สองเครื่อง
ดีเอชซี-8-315
ขับเคลื่อนด้วยเครื่องยนต์ PW123E สองเครื่อง
ดีเอชซี-8-300เอ
รุ่นพิเศษของดีเอชซี-8-300 พร้อมเพย์โหลดที่เพิ่มขึ้น
คิว300
รุ่นอัพเกรดของดีเอชซี-8-300 ที่มีระบบ ANVS (Active Noise and Vibration Suppression)
ดีเอชซี-8-300 MSA
รุ่นพิเศษ โดนมีการอัพเกรดด้วย L-3 สำหรับแพลตฟอร์มการเฝ้าระวังทางทะเล
อาร์โอ-6เอ
รุ่นพิเศษสำหรับกองทัพสหรัฐสำหรับ ดีเอชซี-8-315 สำหรับกองทัพสหรัฐอเมริกาเป็นฐานการลาดตระเวน
รุ่นพิเศษสำหรับกองทัพสหรัฐสำหรับ ดีเอชซี-8-315 สำหรับกองทัพสหรัฐอเมริกาเป็นแพลตฟอร์มกระโดด
ซีรีย์ 400
ซีรีส์ 400 จะมีห้องโดยสารที่ยาวขึ้น 6.83 เมตร (22.4 ฟุต) มีหางที่ใหญ่กว่า แข็งแรงกว่า และมีความจุ 68–90 คน ซีรีย์ 400 ใช้เครื่องยนต์แพรตแอนด์วิทนีย์ แคนาดา พีดับเบิลยู150เอ ที่ให้กำลัง 4,850 แรงม้า (3,620 กิโลวัตต์) เครื่องบินมีความเร็วการบินปกติ 360 นอต (667 กม./ชม.) ซึ่งสูงกว่ารุ่นก่อน 60–90 นอต (111–166 กม./ชม.) และมีเพดานบิน 25,000 ฟุต (7,600 ม.) สำหรับรุ่นมาตรฐาน
ดีเอชซี-8-400
รองรับผู้โดยสารสูงสุด 68 คน
ดีเอชซี-8-401
รองรับผู้โดยสารสูงสุด 70 คน
ดีเอชซี-8-402
คิว 400
ขยายและปรับปรุงรุ่นผู้โดยสาร 70–78 ที่เข้าใช้งานในปีพ.ศ. 2543 มีการเพิ่มระบบ ANVS (Active Noise and Vibration Suppression)
คิว 400 เน็กซ์เจน
รุ่นย่อยของ Q400 ที่ปรับปรุงห้องโดยสาร ไฟส่องสว่าง หน้าต่าง ช่องเก็บของเหนือศีรษะ ล้อขึ้นฝั่ง รวมถึงค่าเชื้อเพลิงและค่าบำรุงรักษาที่ลดลง
ในปี พ.ศ. 2556 ได้มีการเปิดตัวรุ่นความจุพิเศษซึ่งสามารถบรรทุกผู้โดยสารได้สูงสุด 86 คน และเปิดตัวโดยนกแอร์ กับคำสั่งซื้อ 2 ลำ รุ่นความจุพิเศษได้รับการปรับปรุงในปีพ.ศ. 2559 โดยมีที่นั่งที่เว้นระยะห่างมากขึ้นเพื่อรองรับผู้โดยสารได้มากถึง 90 คน โดยลำแรกถูกส่งมอบให้กับ สไปซ์เจ็ต ในเดือนกันยายน ปีพ.ศ. 2561
คิว 400-MR
เครื่องบิน Q400 จำนวน 2 ลำที่ปรับให้เข้ากับบทบาทการวางระเบิดน้ำในฐานะเรือบรรทุกอากาศสำหรับดับเพลิงทางอากาศโดย Cascade Aerospace สำหรับ Sécurité Civile ของฝรั่งเศส เรือบรรทุกน้ำมันนี้สามารถบรรทุกสารหน่วงไฟ โฟม หรือน้ำได้ 2,600 แกลลอน (9,800 ลิตร) และเดินทางด้วยความเร็ว 340 นอต (630 กม./ชม.)
ดีเอชซี-8 MPA-D8
พ.ศ. 2550 ดัดแปลงเพื่อใช้เป็นเครื่องบินลาดตระเวนทางทะเล PAL Aerospace ร่วมมือกันเพื่อนำเสนอตัวแปรนี้ในชื่อ DHC-8 MPA P4
รุ่นดัดแปลงสำหรับสินค้าบรรทุกพาเลทที่มีน้ำหนักบรรทุก 9000 กก.
รุ่นคอมโบบรรทุกสินค้า รองรับผู้โดยสารได้ 50 คน พร้อมน้ำหนักบรรทุก 3720 กก. (8200 ปอนด์) โดยส่งมอบให้ลูกค้าเปิดตัว "ริวคิวแอร์คอมมิวเตอร์" เป็นครั้งแรกในปีพ.ศ. 2558
ผู้ให้บริการ
ณ เดือนกรกฎาคม ค.ศ. 2018 มีเครื่องบินแดช 8 จำนวน 844 เครื่องที่ให้บริการในสายการบิน: ซีรีย์ 100 จำนวน 143 ลำ, ซีรีย์ 200 จำนวน 42 ลำ, ซีรีย์ 300 จำนวน 151 ลำ และ คิว 400 จำนวน 508 ลำ และมีคำสั่งซื้อตกค้าง 56 ลำ
คำสั่งซื้อและการส่งมอบ
ข้อมูล ณ วันที่ 31 มีนาคม ค.ศ. 2019
สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
มหาอำมาตย์เอก สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ (22 ธันวาคม พ.ศ. 2408 - 10 ธันวาคม พ.ศ. 2478) เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่สมเด็จพระปิยมาวดี ศรีพัชรินทรมาตา ร่วมพระชนนีกับสมเด็จพระนางเจ้าสุนันทากุมารีรัตน์ พระบรมราชเทวี สมเด็จพระศรีสวรินทิราบรมราชเทวี พระพันวัสสาอัยยิกาเจ้า และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นพระราชบิดาในสมเด็จพระนางเจ้ารำไพพรรณี พระบรมราชินีในรัชกาลที่ 7 ทรงดำรงตำแหน่งเสนาบดีกระทรวงยุติธรรมเป็นพระองค์แรก นอกจากนี้ยังทรงเคยดำรงตำแหน่งอธิบดีศาลฎีกาในระหว่าง พ.ศ. 2455-2461 ทรงเป็นต้นราชสกุลสวัสดิวัตน์
พระประวัติ
สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ เป็นพระราชโอรสพระองค์ที่ 60 ในพระบาทสมเด็จพระจอมเกล้าเจ้าอยู่หัว ที่ประสูติแต่สมเด็จพระปิยมาวดี ศรีพัชรินทรมาตา (เจ้าคุณจอมมารดาเปี่ยม) ประสูติเมื่อวันศุกร์ เดือนยี่ ขึ้น 5 ค่ำ ปีฉลูสัปตศก จ.ศ. 1227 ตรงกับวันที่ 22 ธันวาคม พ.ศ. 2408 เมื่อแรกประสูติพระองค์มีพระอิสริยยศที่ พระเจ้าลูกยาเธอ พระองค์เจ้าสวัสดิโสภณ โดยพระบาทสมเด็จพระจอมเกล้าเจ้าอยู่หัวได้พระราชทานคาถาพระราชทานพระนามเป็นภาษามคธ ซึ่งสมเด็จพระพุทธโฆษาจารย์ (เจริญ ญาณวโร) วัดเทพศิรินทราวาสราชวรวิหาร ได้แปลไว้ว่า
"กุมารน้อยของเรานี้ จงมีชื่อว่า สวัสดิโสภณ ขอบุตรของเราผู้เกิดแต่เปี่ยมผู้มารดา จงบรรลุความเจริญฯ ขอบุตรนี้จงมีอายุยืน ไม่มีอุปัทวทุกข มั่งคั่ง มีโภคสมบัติ มีทรัพย์มาก มีความสุข เป็นเสรีภาพ มีอำนาจโดยลำพังตัว ขอพระรัตนตรัย คือ พระพุทธเจ้า พระธรรม และพระสงฆ์นี้ และเทพเจ้าเป็นต้นผู้รักษารัฐมณฑล จงอภิบาลกุมารน้อยของเรานั้น ในกาลทุกเมื่อ ขอบุตรของเรานั้น พึงเป็นผู้มีเดช มีกำลังมาก มีฤทธานุภาพใหญ่ มีปัญญา และปรีชาในประโยชน์อย่างใด พึงรักษาตระกูลให้สำเร็จประโยชน์อย่างนั้น เทอญ "
พระองค์เป็นพระราชโอรสพระองค์สุดท้ายที่ประสูติแต่สมเด็จพระปิยมาวดี ศรีพัชรินทรมาตา โดยมีพระเชษฐาและพระเชษฐภคินีร่วมพระมารดา ได้แก่
วันที่ 7 กรกฎาคม พ.ศ. 2432 ทรงผนวชเป็นพระภิกษุ ณ พระอุโบสถวัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ สมเด็จพระพุทธโฆษาจารย์ (สา ปุสฺสเทโว) เป็นพระศีลาจารย์ และพระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ผนวชแล้วเสด็จไปประทับ ณ วัดบวรนิเวศราชวรวิหาร ถึงวันที่ 11 กรกฎาคม ศกนั้น จึงทรงย้ายไปประทับ ณ วัดราชาธิวาสราชวรวิหาร แล้วลาผนวชในวันที่ 18 มีนาคม พ.ศ. 2432